*Lēmuma projekts*

**Par saistošo noteikumu Nr. \_\_/2025 “Grozījumi Alūksnes novada pašvaldības domes 2024. gada 28. novembra saistošajos noteikumos Nr. 36/2024 “Par Alūksnes novada pašvaldības nodevām”” izdošanu**

Pamatojoties uz likuma “Par nodokļiem un nodevām” 12. panta pirmās daļas 1., 2., 4., 5., 7., 10. punktu, Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldības nodevas” 16.1 punktu,

izdot saistošos noteikumus Nr. \_\_/2025 “Grozījumi Alūksnes novada pašvaldības domes 2024. gada 28. novembra saistošajos noteikumos Nr. 36/2024 “Par Alūksnes novada pašvaldības nodevām””.

*Saistošo noteikumu projekts*

**Nr.\_/2025**

(protokols Nr.\_, \_\_ punkts**)**

**Grozījumi Alūksnes novada pašvaldības domes 2024. gada 28. novembra saistošajos noteikumos Nr. 36/2024 “Par Alūksnes novada pašvaldības nodevām”**

*Izdoti saskaņā ar likuma “Par nodokļiem un nodevām”*

*12. panta pirmās daļas 1., 2., 4., 5., 7., 10. punktu,*

*Ministru kabineta 2005. gada 28. jūnija noteikumu Nr. 480*

*“Noteikumi par kārtību, kādā pašvaldības var uzlikt*

*pašvaldības nodevas” 16.1punktu*

Izdarīt Alūksnes novada pašvaldības domes 2024. gada 28. novembra saistošajos noteikumos Nr. 36/2024 “Par Alūksnes novada pašvaldības nodevām” šādus grozījumus:

Papildināt noteikumus ar 12.1, 12.2 un 12.3 punktu šādā redakcijā:

“12.1 9.1.1.apakšpunktā norādītā nodeva par tirdzniecību publiskās vietās vai publiskā pasākumā netiek noteikta par tirgošanos ar 9.1.1. apakšpunktā minētajām preču grupām Alūksnes novada pagastu teritorijā un pašvaldības izveidotajā tirdzniecības vietā Latgales ielā, Alūksnē.

12.2 Papildus 6. punktā noteiktajam, no noteikumu 9.1.2. apakšpunktā noteiktās pašvaldības nodevas ir atbrīvotas:

12.2 1. pensijas vecumu sasniegušas personas;

12.2 2. personas ar I vai II grupas invaliditāti un personas (ģimenes), kuras audzina bērnus ar invaliditāti;

12.2 3. daudzbērnu ģimenes;

12.2 4. mājsaimniecības, kurām piešķirts trūcīgas vai maznodrošinātas mājsaimniecības statuss;

12.2 5. pašvaldības izglītības iestāžu “skolēnu mācību uzņēmumi”.

12.3 9.1.9. un 9.1.10. apakšpunktā norādītā nodeva netiek piemērota tirdzniecībai Alūksnes novada pagastu teritorijā.”

**Alūksnes novada pašvaldības domes saistošo noteikumu**

**“Grozījumi Alūksnes novada pašvaldības domes 2024. gada 28. novembra saistošajos noteikumos Nr. 36/2024 “Par Alūksnes novada pašvaldības nodevām”” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Saistošo noteikumu izdošanas mērķis ir atbilstoši Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldības nodevas” 16.1punktam, noteikt personu loku, kuras ir atbrīvojamas no nodevas maksas. Saistošajos noteikumos tiek ietverts nosacījums, ka 9.1.1. apakšpunktā norādītā nodeva par tirdzniecību publiskās vietās vai publiskā pasākumā netiek noteikta par tirgošanos ar 9.1.1. apakšpunktā minētajām preču grupām Alūksnes novada pagastu teritorijā un pašvaldības izveidotajā tirdzniecības vietā Latgales ielā, Alūksnē, papildus 6.punktā noteiktajam, no noteikumu 9.1.2. apakšpunktā noteiktās pašvaldības nodevas tiek atbrīvotas: pensijas vecumu sasniegušas personas; personas ar I vai II grupas invaliditāti un personas (ģimenes), kuras audzina bērnus ar invaliditāti; daudzbērnu ģimenes; mājsaimniecības, kurām piešķirts trūcīgas vai maznodrošinātas mājsaimniecības statuss, pašvaldības izglītības iestāžu “skolēnu mācību uzņēmumi”, kā arī 9.1.9. un 9.1.10. apakšpunktā norādītā nodeva netiek piemērota tirdzniecībai Alūksnes novada pagastu teritorijā. |
| 2. Fiskālā ietekme uz pašvaldības budžetu | Pamatojoties uz Pašvaldību likuma 46. panta otro daļu, saistošo noteikumu projekta par pašvaldības nodevām paskaidrojuma rakstā neiekļauj informāciju par plānoto projektu ietekmi uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi paredz papildu personu kategorijas, kuras ir atbrīvojamas no pašvaldības nodevas maksas, lai veicinātu iedzīvotāju savstarpēju vienlīdzību. Noteikumu izdošana sekmēs saimniecisko darbību pašvaldības administratīvajā teritorijā un radīs labvēlīgu ietekmi uz uzņēmējdarbības vidi un konkurenci. |
| 4. Ietekme uz administratīvajām procedūrām un to izmaksām | Saistošie noteikumi neparedz tiesiskā regulējuma izmaiņas attiecībā uz administratīvajām procedūrām un neietekmē to izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi neparedz ietekmi uz pašvaldības autonomo funkciju izpildi un papildu cilvēkresursu iesaiste nav nepieciešama. |
| 6. Informācija par izpildes nodrošināšanu | Saistošo noteikumu izpildes īstenošanu nodrošinās pašvaldības attiecīgās amatpersonas un iestādes. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un izvēlētie līdzekļi ir atbilstoši normatīvajiem tiesību aktiem. |
| 8. Projekta izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai dotu sabiedrībai iespēju izteikt viedokli par saistošajiem noteikumiem, saistošo noteikumu projekts tika publicēts pašvaldības oficiālajā tīmekļvietnē [www.aluksne.lv](http://www.aluksne.lv) laika periodā no 04.03.2025. līdz 18.03.2025. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu nav saņemts. |